ભાવનગરમાં કોરોનાની સારવાર માટેની લેપ્રસી હોસ્પિટલની મુલાકાતે વિભાવરીબેન દવે\nકોરોના માટે સમર્પિત પાંચ ૧૦૮ વાહનોનું લોકાર્પણ : ભાવનગરના યુવરાજ જયવીરરાજસિંહે વિશેષ ઉપસ્થિત થઇ કોરોના વોરિયર્સનો ઉત્સાહ વધાર્યો\n(મેઘના વિપુલ હિરાણી દ્વારા) ભાવનગર તા.૩ : કોરોના સંક્રમણના કારણે રાજયમાં દિન પ્રતિદિન દર્દીઓની સંખ્યા વધી રહી છે ત્યારે ભાવનગર સ્થિત સર તખ્તસિંહજી હોસ્પિટલમાં પણ દર્દીઓની સંખ્યા વધતી જાય છે. સર તખ્તસિંહજી હોસ્પિટલમાં પડી રહેલા ભારણને દ્યટાડવા માટે રૂવાપરી રોડ ખાતે લેપ્રસી હોસ્પિટલ ખાતે કોરોનાની સારવાર માટે તાત્કાલિક કોરોનાની સારવાર માટેની હોસ્પિટલ ઉભી કરવામાં આવી છે.\nબપોર બાદ શિક્ષણ રાજય મંત્રી સુશ્રી વિભાવરીબેન દવેએ ભાવનગરના યુવરાજ જયવીરરાજસસાથે જિલ્લા વહીવટીતંત્ર દ્વારા યુદ્ઘના ધોરણે ઉભી કરવામાં આવેલ રૂવાપરી રોડ ખાતે લેપ્રસી હોસ્પિટલની રૂબરૂ મુલાકાત લઇ હોસ્પિટલ ખાતે ઉપલબ્ધ સુવિધાઓ-સગવડોની જાત માહિતી મેળવી સ્થળ પર જ સમીક્ષા કરી હતી.\nશિક્ષણ રાજય મંત્રી સુશ્રી વિભાવરીબેન દવેએ કોરોના માટે ખાસ સમર્પ્રિત પાંચ ૧૦૮ વાહનોનું લોકાર્પણ પણ કર્યું હતું.\nતેમણે જણાવ્યું કે, લેપ્રસી હોસ્પિટલ કુદરતી વાતાવરણ વચ્ચે આવેલી છે, ત્યારે દર્દીઓને વધુ સારો ઓકિસજન મળશે.કુદરતી ઓકિસજન મળવાથી તેમના સાજા થવાનો દર પણ વધુ રહેશે.\nઅહીંયા ૧૩૦ થી ૧૩૫ બેડની વ્યવસ્થા ઉભી કરવામાં આવેલી છે. તેમાં ધીમે -ધીમે વધારો કરવામાં આવશે.\nશિક્ષણ રાજય મંત્રીશ્રીએ ભાવનગરના યુવરાજ સાહેબે આજે લેપ્રસી હોસ્પિટલની મુલાકાત લઇ વહીવટી તંત્રનો અને કોરોના વોરિયર્સનો ઉત્સાહ વધાર્યો છે તે માટે અભિનંદન આપ્યાં હતાં.\nતેમણે કહ્યું કે, પ્રવર્તમાન કોરોનાની પરિસ્થિતિમાં પ્રજા અને સરકારના સંયુકત પ્રયાસોથી જ કોરોના મહામારી પર નિયંત્રણ મેળવી શકાશે. કોરોનાનું પ્રમાણ જે રીતે વધતું જાય છે તેની સાપેક્ષમાં તંત્ર દ્વારા તેમજ રાજય સરકાર દ્વારા તાત્કાલિક નવી હોસ્પિટલ, નવા બેડ, ઓકિસજન, તબીબો વગેરેની તાત્કાલિક ધોરણે વ્યવસ્થાઓ ઉભી કરવામાં આવી રહી છે.\nભાવનગરના યુવરાજે જયવીરરાજસિંહે કહ્યું કે, ભાવનગરના પ્રજાવત્સલ રાજવી કૃષ્ણકુમારસિંહજીએ લોકોની આરોગ્ય કાળજી માટે એ જમાનામાં સર ટી. અને લેપ્રસી હોસ્પિટલ પ્રજા માટે સમર્પિત કરી હતી.કોરોનાની મહામારી વચ્ચે ભાવનગર જિલ્લાનું વહીવટીતંત્ર રસ લઈને લોકોની સુખાકારી માટે જે વ્યવસ્થા ઊભી કરી રહ્યું છે તે ધન્યવાદને પાત્ર છે.\nતેમણે વધુમાં ઉમેર્યુ કે, કોરોનાની મહામારી જયારે વ્યાપક બની છે ત્યારે ભાવનગર વાસીઓ એક થઈને કોરોનાને હરાવવાની જરૂર છે.\nઆ મુશ્કેલ સમયમાં કોરોના વોરિયર્સ જે રીતે કાર્ય કરી રહ્યાં છે તેમના કાર્યને સલામ કરું છું. તમે લોકો છો તો.. અમે છીએ.. તેવો ભાવ તેમણે આ પ્રસંગે વ્યકત કર્યો હતો.આ વેળાએ જિલ્લા કલેકટરશ્રી ગૌરાંગ મકવાણા, નાયબ જિલ્લા વિકાસ અધિકારીશ્રી રાહુલ ગમારા, સીટી મામલતદારશ્રી ધવલ રવૈયા,સર ટી. હોસ્પિટલ સુપ્રિટેન્ડન્ટશ્રી જયેશ બ્રહ્મભટ્ટ, મેડિકલ કોલેજ ડિનશ્રી હેમંત મહેતા, સર ટી. હોસ્પિટલ એડમિનિસ્ટ્રેટરશ્રી હાર્દિક ગાઠાણી સહિતના નિષ્ણાંત તબીબો અને અધિકારીશ્રીઓ ઉપસ્થિત રહ્યા હતા.


૧૦૨ નૉટઆઉટમાં બિગ બીને કેટલી સાઇનિંગ અમાઉન્ટ મળી? માત્ર ૫૦૦૧ રૂપિયા! - entertainment\n૧૦૨ નૉટઆઉટમાં બિગ બીને કેટલી સાઇનિંગ અમાઉન્ટ મળી? માત્ર ૫૦૦૧ રૂપિયા!\nPublished: 22nd December, 2014 05:04 IST\nબૉલીવુડમાં એસ્ટૅબ્લિશ્ડ સ્ટાર સાથે જ્યારે ફિલ્મ બનતી હોય છે ત્યારે સાઇનિંગ અમાઉન્ટમાં અંદાજે ૩૩ ટકા રકમ ચૂકવવામાં આવતી હોય છે, જ્યારે એ ગ્રેડના મોટા સ્ટાર સાથે ફિલ્મ બનતી હોય ત્યારે સાઇનિંગ અમાઉન્ટ તરીકે ૫૦ ટકા રકમ આપવામાં આવતી હોય છે;\nપણ એવો કોઈ નિયમ ટી સિરીઝમાં લાગુ નથી પડતો. ગુજરાતી નાટક ‘૧૦૨ નૉટઆઉટ’ પરથી બનનારી આ જ નામની ફિલ્મના લીડ સ્ટાર મહાનાયક અમિતાભ બચ્ચનને ટી સિરીઝે સાઇનિંગ અમાઉન્ટ પેટે રોકડા ૫૦૦૧ રૂપિયા ચૂકવ્યા હતા. બિગ બીને જ નહીં, ટી સિરીઝે આ જ ફિલ્મમાં સાઇન થયેલા પરેશ રાવલને પણ માત્ર ૧૧૧૧ રૂપિયાની સાઇનિંગ અમાઉન્ટ આપી છે તો ટી સિરીઝની જ એક ફિલ્મ કરી રહેલા અભિષેક બચ્ચનને ૨૫૦૧ રૂપિયાની સાઇનિંગ અમાઉન્ટ આપવામાં આવી હતી; જ્યારે એક ફિલ્મ માટે કેન્દ્રીય પ્રધાન સ્મૃતિ ઈરાનીને ૧૧૧૧ રૂપિયાની સાઇનિંગ અમાઉન્ટ આપવામાં આવી હતી. આટલી મામૂલી સાઇનિંગ અમાઉન્ટ લઈને કામ કરવા માટે આ બધા મોટા સ્ટાર રાજીખુશીથી તૈયાર થયા છે.\nઆ માટેનું જો કોઈ કારણ હોય તો એ ગુલશનકુમાર છે.\nટી સિરીઝના ફાઉન્ડર ચૅરમૅન ગુલશનકુમાર જ્યારે બૉલીવુડમાં દાખલ થયા ત્યારે તેમણે સાઇનિંગ અમાઉન્ટ શુકન તરીકે આપવાની શરૂ કરી હતી. પપ્પાની એ પ્રથા આજે પણ દીકરા ભૂષણકુમારે ચાલુ રાખી છે. ગુલશનકુમારના સમયમાં કોઈ પણ મોટો સ્ટાર હોય, તેને ૨૫૧થી ૫૦૧ રૂપિયાની સાઇનિંગ અમાઉન્ટ આપવામાં આવતી જે આજના સમયે ભૂષણકુમારે વધારીને હવે ૧૧૧૧ રૂપિયાથી લઈને ૫૦૦૧ રૂપિયા સુધી પહોંચાડી છે. શુકનની એ અમાઉન્ટને સાઇનિંગ અમાઉન્ટ ગણવામાં આવે છે અને એ અમાઉન્ટને બૉલીવુડના તમામ બિગ શૉટ્સ પ્રેમથી સ્વીકારે પણ છે.\nચંડીગઢમાં પહેલી વાર ફિલ્મનું શૂટિંગ કરી રહ્યો હોવાથી હું મારી ખુશી વ્યક્ત નથી કરી શકતો : આયુષ્માન ખુ


સીંગતેલ બે દી’માં $ 70 ઘટયું, પામતેલમાં $ 100નો કડાકો\nનવા પાકની આવકો વધતા કપાસિયા તેલ $ 50, પામતેલ $ 100 ઘટી ગયું\n(ફૂલછાબ ન્યુઝ) રાજકોટ, તા.14 : સૌરાષ્ટ્રમાં મગફળીની ચિકકાર આવક થવા લાગતા સીંગતેલના ભાવ દબાણ હેઠળ આવી ગયા છે. રોજ બરોજ ડબાના ભાવમાં ગાબડાં શરૂ થયા છે. બે દિવસમાં ડબે રૂ. 60-70 નીકળી ગયા છે. કપાસિયા તેલ પણ સતત તૂટી રહ્યું છે.બે દિવસમાં 50 ઘટી ગયુ છે. જયારે સરકારે પામતેલ અને સુર્યમુખી તેલ પર એગ્રી સેસ અને ડયુટી ઘટાડતા સ્થાનિક બજારમાં આયાતી ખાદ્યતેલોના ભાવમાં ઘટાડાની ચાલ શરૂ થઈ છે. ખાદ્યતેલોમાં ઘટતા જતા ભાવને લીધે ગરીબ તેમજ મધ્યમ વર્ગના વપરાશકારોએ હાશકારો અનુભવ્યો છે.\nવેપારીઓ કહે છે કે અગાઉ સરકારે તેલ અને તેલિબીયા પર 31 માર્ચ 2022 સુધી સ્ટોક નિયંત્રણ લાદયો છે. હવે તહેવારો સમયે જ સરકારે સ્થાનિક બજારમાં ખાદ્યતેલોને અંકુશમાં લાવવા ખાદ્યતેલો પર ટેકસ ઘટાડી દેતા આયાતી તેલોના ભાવ ઘટી રહ્યાં છે.\nવેપારીઓએ એવું પણ કહ્યું કે, વર્તમાન સમયમાં તહેવારો છતા ઘરાકીનો અભાવ, મગફળીની તોતીંગ આવક અને સરકારનો ટેકસ ઘટાડવાનો નિર્ણય એમ ત્રણેય બાબતો ખાદ્યતેલના ભાવમાં ઘટાડા પાછળ કારણભૂત છે.\nનામ ન આપવાની શરતે એક અગ્રણી વેપારીએ એવું પણ કહ્યું કે, ખેડૂતોને મગફળીના ઉંચા ભાવ જોઈએ છે, ગરીબ તેમજ મધ્યમ વર્ગના લોકોને નીચા ભાવે ખાદ્યતેલો જોઈએ છે. આ બન્ને વચ્ચે વેપારીઓની હાલત હાલક ડોલક થાય તે સ્વભાવિક છે. અન્ય વેપારીઓએ એવું પણ કહ્યું કે, સીંગતેલનો ભાવ અગાઉ રૂ. 2660 સુધીની સપાટીને પહોંચી ગયો હતો. એ ગણતરીએ અત્યારે સીંગતેલનો ડબો રૂ. 140-150 સસ્તો થઈ ગયો છે. આ વાતથી નબળાં વપરાશકારોએ તો હાશકારો અનુભવ્યો છે. પણ વેપારીઓમાં મુંઝવણ ઉભી થઈ છે.\nખાદ્યતેલોના વર્તમાન ઘટાડામાં સીંગતેલ અને કપાસિયા તેલમાં બે દિવસમાં રૂ. 60-70 ઘટી ગયા છે. જયારે પામતેલમાં રૂ. 100 નીકળી ગયા છે.\nખેડૂતો કહે છે કે એક બાજુ મગફળીની વિક્રમી આવક શરુ થઇ છે ત્યારે જ સરકારના આવા નિર્ણયથી ખેડૂતોને મગફળીના ધાર્યા ભાવ નહિ મળે અને મોટી નુકશાની સહન કરવી પડશે તેવું અભ્યાસુઓ કહે છે. સોમાના પ્રમુખ સહિતના અગ્રણી વેપારીઓ અને મિલરોએ પામતેલ, સૂર્યમુખી, સોયાતેલની આયાત જકાત ઘટાડવાનો લીધેલો નિર્ણય અયોગ્ય સમયનો ગણાવ્યો છે. આ બાબતે જે હોય તે પણ અત્યારે તહેવારો સમયે સરકારે ખાદ્યતેલોના ભાવ નિયંત્રણમાં લાવીને લોકોને રાહત આપવા મોટુ પગલુ ભર્યાનું ગણાવાઈ રહ્યું છે.


મુંબઈમાં ૨૬/૧૧એ થયેલા હુમલામાં આઈએસઆઈ અને એલઈટીનો હાથ\nજુંદાલ વિરુદ્ધની પુરક ચાર્જશીટમાં હુમલામાં આઈએસઆઈની તમામ સ્તરે સંડોવણીનો ઉલ્લેખ\nપાકિસ્તાનની ઈન્ટર સર્વિસીસ ઈન્ટેલિજન્સ (આઈએસઆઈ) મુંબઈનાં ૨૬/૧૧નાં આતંકવાદી હુમલામાં તમામ સ્તરે સંડોવાયેલી હતી. જેણે ઘણા વખતની કાવતરાની શરૃઆત કરી હતી. એમ જોઈન્ટ પોલીસ કમિશનર હિમાંશુ રોયે કહ્યું હતું. ગઈકાલે જુંદાલ વિરુદ્ધ દાખલ કરાયેલી પૂરક ચાર્જશીટમાં પણ તેનો ઉલ્લેખ કરાયો હતો.\nઆઈએસઆઈ પાકિસ્તાની સેનાનાં અધિકારીઓ અને આતંકવાદી સંગઠન લશ્કર-એ-તોયબા મારફતે ભારતમાં આતંકવાદની નિકાલ થઈ રહી છે.\nચાર્જશીટમાં પાકિસ્તાનની ફેડરલ ઈન્વેસ્ટિગેરિંગ એજન્સી (એફઆઈએ) અને આઈએસઆઈએ લશ્કર-એ-તોયબા જેવા આતંકવાદી જૂથોને આગળ વધવામાં મદદ કરી હોવાનું જણાવાયું છે.\nચાર્જશીટ મુજબ એફઆઈએએ ડિસેમ્બર ૨૦૦૮માં પાકિસ્તાન કબજા હેઠળનાં કાશ્મીર (પીઓકે) મુરીદકે અને બૈતુલ મુજાહિદ્દીનમાં લશ્કર-એ-તોયબાનાં કેમ્પ ધ્વંસ કર્યા હતા. જે એક ઢાંકપીછોડો હતો. આતંકવાદીઓને હાંકી કાઢવાને બદલે આ હુમલાનો ઉપયોગ ૨૬/૧૧નાં હુમલામાં આઈએસઆઈની સંડોવણીના પુરાવાનો નાશ કરવા કરાયો હતો.\nરોયે કહ્યું હતું કે એલઈટીનાં શંકાસ્પદ અબુ જુંદાલનાં જણાવ્યા મુજબ ૨૬/૧૧ના હુમલા માટે કરાંચીનાં મલીરમાં ઊભા કરાયેલા કંટ્રોલ રૃમ અંગે સ્થાનિક પોલીસ પાસે તમામ માહિતી હતી. વધુમાં જુંદાલે કહ્યું હતું કે મુંબઈ પર હુમલો કરનારા દસ આતંકવાદીઓને ઉચ્ચ દરજ્જાનાં આઈએસઆઈ ઓફિસર મેજર સમીરે શસ્ત્રો અને વિસ્ફોટકો પહોંચાડવામાં મદદ કરી હતી. પાકિસ્તાનની સંડોવણી બહાર ન આવે તે માટે સમીરે ચાઈનીઝ બનાવટનાં શસ્ત્રો પુરા પાડયા હતા, એમ રોયે કહ્યું હતું.\nજુંદાલે કહ્યું હતું કે એલઈટીને આઈએસઆઈ જ નહિ પણ પાકિસ્તાનનાં અર્ધસૈનિક બળો દ્વારા પણ સંરક્ષણ અને સહયોગ મળ્યો હતો. જુંદાલનો પાકિસ્તાની પાસપોર્ટ પણ આઈએસઆઈએ તૈયાર કરીને એલઈટીનાં ટોચનાં સાજીદ મીરને અપાયો હતો. ઓસામા બિન લાદેનની હત્યાને કારણે જુંદાલને પાકિસ્તાન છોડવા દબાણ કરવામાં આવ્યું હતું. દિલ્હીમાં જુંદાલનું પ્રત્યાર્પણ કરાયું ત્યારે તેની પાસેથી દિલ્હી પોલીસે આ પાસપોર્ટ જપ્ત કર્યો હતો. ક્રાઈમ બ્રાંચ હવે દિલ્હી પોલીસ પાસેથી આ પાસપોર્ટ મેળવવાોન પ્રયાસ કરી રહી છે.\nજુંદાલે ખુલાસો કર્યો હતો કે હજીપણ એલઈટીનાં ત્રાસવાદી કેમ્પમાં છ થી સાત ભારતીય છે અને ભારત પર હુમલો કરવા શક્રિય કામગીરી બજાવી રહ્યા છે.


બજારમાં કોરોનાની રસી મળશે 1000માં - Gujarat Mirror\nબજારમાં કોરોનાની રસી મળશે 1000માં\nJanuary 13, 2021 January 13, 2021 2243 Views\n- સીરમ ઈન્સ્ટિટયૂટના ઈઊઘએ હળવેક રહીને પત્તા ખોલ્યા!\nપુનાના સીરમ ઈન્સ્ટીટ્યુટથી કોવિશીલ્ડના 56.5 લાખ ડોઝ દેશના 13 શહેરો માટે રવાના થઈ ગયા છે. સીરમના ઈઊઘ અદાર પૂનાવાલાએ તેને ઔતિહાસિક ક્ષણ ગણાવી છે. તેમણે કહ્યું કે અમારો પડકાર દેશના દરેક નાગરિક સુધી રસી પહોંચાડવાનો છે. 2021માં આ જ એક ચેલેન્જ છે અને જોઈએ છે તે કઈ રીતે પુરી થાય છે.\nપુનાવાલા કહે છે કે અમે સરકારની રિકવેસ્ટ પર શરૂઆતના 10 કરોડ ડોઝ 200 રૂપિયાની સ્પેશિયલ પ્રાઈસ પર ઉપલબ્ધ કરાવીશું. અમે આદમી, જરૂરિયાતમંદો, ગરીબો અને હેલ્થકેર વર્ક્સને સપોર્ટ કરવા માંગીએ છીએ. તે પછી અમે આ વેક્સિન બજારમાં એક હજાર રૂપિયાના ભાવે વેચીશું.\nદર મહિને 7થી 8 કરોડ ડોઝ\nતૈયાર કરીશું: પુનાવાલા\nતેમણે કહ્યું- ઘણા બધા દેશ ભારત અને ઙખઘને રિક્વેસ્ટ કરી રહ્યાં છે કે સીરમ ઈન્સ્ટીટ્યુટની વેક્સિન તેમના દેશોમાં પણ સપ્લાઈ કરવામાં આવે. અમે દરેકને ખુશ કરવા માંગીએ છીએ. આપણે આપણા લોકો અને દેશનું પણ ધ્યાન રાખવું જોઈએ. અમે સાઉથ આફ્રીકા અને સાઉથ અમેરિકામાં વેક્સિન સપ્લાઈ કરવાની કોશિશ કરી રહ્યાં છે. અમે દરેક જગ્યાએ કઈકને કઈક કરી રહ્યાં છે. દર મહિને 7થી 8 કરોડ ડોઝ તૈયાર કરીશું. ભારત અને વિદેશોમાં આમાંથી કેટલા ડોઝ\nઆપવામાં આવશે, તે યોજના પર કામ ચાલી રહ્યું છે.\nસ્વાસ્થ્ય મંત્રાલયે યોજના બનાવી છે. અમે પણ ટ્રક, વાન અને કોલ્ડ સ્ટોરેજ માટે પ્રાઈવેટ પ્લેયર્સ સાથે પાર્ટનરશીપ કરી છે.\nકેટલી પ્રભાવી છે કોવિશીલ્ડ ?\nકોવિશીલ્ડના બે ડોઝ 28 દિવસના અંતરમાં આપવામાં આવશે. બીજો ડોઝ આપ્યાના બે સપ્તાહ પછી શરીરમાં કોરોનાથી બચાવનારી એન્ટીબોડી બની જશે. કોવિશીલ્ડના ટ્રાયલ દરમિયાન જે પરિણામો આવ્યા છે, તે મુજબ તેનો હાફ ડોઝ આપવામાં આવ્યો તો ઈફિકેસી 90 ટકા રહી. એક મહિના પછી ફુલ ડોઝમાં ઈફિકેસી 62 ટકા રહી. બંને પ્રકારના ડોઝમાં સરેરાશ ઈફિકેસી 70 ટકા રહી. બ્રિટિશ રેગ્યુલેટર્સે તેને 80 ટકા સુધી ઈફેક્ટિવ માને છે.\nકોવિશીલ્ડ સિવાય બીજી કઈ વેક્સિન છે ?\nસરકારે સીરમની કોવિશીલ્ડના 1.10 કરોડ ડોઝ અને ભારત બાયોટેકની કોવેક્સિનના 38.50 લાખ ડોઝનો ઓર્ડર આપ્યો છે. મોદીએ મુખ્યમંત્રીઓ સાથેની બેઠકમાં જણાવ્યું કે બીજી ચાર વેક્સિન પ્રોસેસમાં છે. અમેરિકાની કંપની ફાઈઝર પણ વેક્સિનના ઈમરજન્સી એપ્રુવલ માટે એપ્લાઈ કરી ચૂકી છે. અમદાવાદની કંપની ઝાયડસ કેડિલ ણુઈજ્ઞટ-ઉના નામથી વેક્સિન બનાવી રહી છે. તેને આવતા ઓછામાં ઓછા ત્રણ મહિનાનો સમય લાગી શકે છે. આ સિવાય રશિયાના ગામાલેયા ઈન્સ્ટીટ્યુટમાં બનાવવામાં આવેલી સ્પુતનિક ટનું દેશની ડો.રેડડીઝ લેબોરેટરી ફેઝ-2/3 ટ્રાયલ્સ કરી રહી છે.\nદ્વારકા જિલ્લાના આરોગ્ય કર્મચારીઓ દ્વારા કોરોના વેક્સિન સમયે જ આંદોલન\nઆકાશમાંથી ઊતર્યા રે ભોળી ‘સંજીવની’ માઁ\nJanuary 27, 2021 4767 Views


ઘાસચારા કૌભાંડના ચોથા કેસમાં લાલુ યાદવને સાત વર્ષની સજા\nબુધવાર, સપ્ટેમ્બર 26 2018, 00:33 Hrs(IST)\nનવગુજરાત સમય | Publish Date: Mar 24 2018 11:46AM\nઆજે રાંચીની સ્પેશ્યિલ CBI કોર્ટ દ્વારા ચારા કૌભાંડના ચોથા કેસ (દુમકા કોષગાર કેસ)માં આરજેડીના પ્રમુખ લાલુ યાદવને સાત વર્ષની જેલ અને રૂ.૩૦ લાખનો દંડ ફટકારવામાં આવ્યો છે. આ સજા ઘાસચારા કૌભાંડની અત્યાર સુધીની સૌથી મોટી સજા છે. હાલમાં લાલુ યાદવ બિહારની બિરસા મૂંડા જેલમાં કેદ છે. દુમકા કોષાગાર કેસમાં CBIની સ્પેશ્યિલ કોર્ટે લાલુને સોમવારે દોષી ઠેરાવ્યા હતા.\nઉલ્લેખનીય છે કે ચારા કૌભાંડના ત્રીજા કેસમાં પણ લાલુ યાદવ અને જગન્નાથ મિશ્રાને CBIની સ્પેશ્યિલ કોર્ટે પાંચ વર્ષની જેલની સંજા સંભળાવી હતી. આ સાથે લાલુ યાદવને રૂ.દસ લાખ અને જગન્નાથ મિશ્રાને રૂ.પાંચ લાખનો દંડ ફટકારાયો હતો.\nઆ પહેલા ફેબ્રુઆરીના છેલ્લા અઠવાડિયામાં ચારા કૌભાંડના પ્રથમ કેસ દેવઘર ટ્રેઝરી કેસમાં લાલુ યાદવ તરફથી ઝારખંડ હાઇકોર્ટે તેમની યાચિકાને નકારી દીધી હતી. આ કેસમાં CBIની સ્પેશ્યિલ કોર્ટે આરજેડીના અધિકારીઓને સાડા ત્રણ વર્ષની જેલ અને રૂ.૫ લાખનો દંડ ફટકાર્યો હતો. જો કે આ કેસ બાદ લાલુ યાદવ પાસે હાઇકોર્ટ પાસેથી જામીન મેળવવાનો વિકલ્પ હતો. જેના આધાર પર લાલુએ ઝારખંડ હાઇ કોર્ટમાં અરજી કરી હતી.


આલે લે...તારે / શું ગુજરાતનો જમાઈ બનવા જઈ રહ્યો છે પ્રિયંકા ચોપરાનો ભાઈ, જુઓ સોશિયલ મીડિયા ઉપર આ ગુજ્જુ ગર્લ સાથે તસવીરો થઇ રહી છે વાયરલ VS 24X7\nઆલે લે…તારે / શું ગુજરાતનો જમાઈ બનવા જઈ રહ્યો છે પ્રિયંકા ચોપરાનો ભાઈ, જુઓ સોશિયલ મીડિયા ઉપર આ ગુજ્જુ ગર્લ સાથે તસવીરો થઇ રહી છે વાયરલ\nDecember 24, 2021 December 25, 2021 aakashLeaveaComment on આલે લે…તારે / શું ગુજરાતનો જમાઈ બનવા જઈ રહ્યો છે પ્રિયંકા ચોપરાનો ભાઈ, જુઓ સોશિયલ મીડિયા ઉપર આ ગુજ્જુ ગર્લ સાથે તસવીરો થઇ રહી છે વાયરલ\tPublished on: 1:15 pm, Fri, 24 December 21\nબોલીવુડની દેશી ગર્લ પ્રિયંકા ચોપડા અને તેનો વિદેશી પતિ નિક જોનાસ હંમેશા ચર્ચામાં રહેતા હોય છે. ત્યારે તેના ભાઈ સિદ્ધાર્થ ચોપરાનો સોમવારે જન્મ દિવસ હતો. જેની શુભકામનાઓ પણ પ્રિયંકાએ પોતાના ભાઈને પાઠવી હતી, પરંતુ આ દરમિયાન સિદ્ધાર્થે એવું કર્યું જેના કારણે તે ચર્ચામાં આવી ગયો છે.\nસિદ્ધાર્થે પોતાના જન્મ દિવસે પોતાની કથિત પ્રેમિકા સાથેની કેટલીક રોમાન્ટિક તસવીરો શેર કરી અને ચાહકોને પોતાના ડેટિંગની હિન્ટ પણ આપી દીધી છે. સિદ્ધાર્થની કથિત ગર્લફ્રેન્ડનું નામ છે નીલમ ઉપાધ્યાય અને તે એક ગુજરાતી યુવતી છે. જેના કારણે એવો કયાસ લગાવવામાં આવી રહ્યો છે કે પ્રિયંકાની ભાભી ગુજરાતી હશે.\nનીલમ દ્વારા શેર કરવામાં આવેલી તસ્વીરોમાં સ્પષ્ટ દેખાઈ રહ્યું છે કે તે બંને એકબીજાના પ્રેમમાં ખોવાયેલા છે. નીલમ સાથેની ઘણી તસવીરો શેર કરવાની સાથે જ તેને કેપશનમાં “બૂ” તરીકે બોલાવી છે. તો સાથે જ નીલમે પણ સિદ્ધાર્થ સાથેની કેટલીક જૂની તસવીરો શેર કરી છે.\nનીલમ ઉપાધ્યાય મૂળ ગુજરાતી છે. તેનો જન્મ5ઓક્ટોબર, 1993માં ગુજરાતમાં થયો હતો. નીલમે સાઉથ ઇન્ડિયન ફિલ્મથી કરિયરની શરૂઆત કરી છે. નીલમે સિદ્ધાર્થના બાળપણની પણ કેટલીક રોમાંચક તસવીરો શેર કરી છે. જેમાં તે મસ્તી કરતો પણ જોવા મળી રહ્યો છે.\nનીલમ ઉપાધ્યાયના પરિવારમાં માતા, ભાઈ-ભાભી-ભત્રીજો તથા બહેન છે. નીલમ ઉપાધ્યાય મુંબઈમાં મોટી થઈ છે. તેણે મુંબઈની હોલી ક્રોસ કોન્વેન્ટ સ્કૂલમાં અભ્યાસ કર્યો છે. મીઠીબાઈ કોલેજમાંથી ગ્રેજ્યુએશનની ડિગ્રી લીધી છે.\nનીલમે સાઉથ ફિલ્મ ‘સેવથુ સરીયે’થી વર્ષ 2010માં એક્ટિંગ ફિલ્ડમાં ડેબ્યૂ કર્યું હતું. જોકે, આ ફિલ્મ કેટલાંક કારણોસર ક્યારેય બની નહીં. ત્યારબાદ નીલમે MTVના શો ‘સ્ટાઇલ ચેક’માં કામ કર્યું હતું. આ શો બાદ નીલમને વિવિધ ફિલ્મની ઑફર મળી હતી. 2012માં નીલમે તેલુગુ ફિલ્મ ‘મિસ્ટર 7’થી એક્ટિંગ કરિયરની શરૂઆત કરી હતી.\nઆ ઉપરાંત નીલમ તેલુગુ ફિલ્મ ‘3D’, તમિળ ફિલ્મ ‘ઉન્નોડુ ઓરુ નાલ’ તથા હિંદી ફિલ્મ ‘ઓમ શાંતિ ઓમ’ની તમિળ રિમેકમાં જોવા મળી ચુકી છે. એક ઇન્ટરવ્યૂમાં નીલમે કહ્યું હતું કે એ ખોટી વાત છે કે સાઉથમાં નોર્થ ઇન્ડિયન એક્ટ્રેસિસ સાથે ભેદભાવ કરવામાં આવે છે. અહીંયા બધા પરિવારની જેમ કામ કરે છે.\nનીલમ ઉપાધ્યાય સિદ્ધાર્થ સાથે ઘણા પ્રસંગોમાં પણ હાજરી આપતી જોવા મળી ચુકી છે. થોડા સમય પહેલા નીલમ અને સિદ્ધાર્થે સગાઈ કરી લીધી હોવાની પણ ચર્ચા હતી. બાદમાં નીલમે સ્પષ્ટતા કરી હતી કે તેણે સિદ્ધાર્થ સાથે સગાઈ કરી નથી અને રિંગ તેણે જમણા હાથમાં પહેરી છે.\nવર્ષ 2019માં સિદ્ધાર્થના ઈશિતા કુમાર સાથેના લગ્ન ફોક થયા હતા. લગ્નના થોડા જ દિવસ બાકી હતા ત્યારે જ લગ્ન રદ કરવાનો નિર્ણય લેવાયો હતો. એક ઈન્ટરવ્યૂમાં મધુ ચોપરાએ કહ્યું હતું કે, તેમનો દીકરો લગ્ન માટે તૈયાર ન હોવાથી બંધ રાખ્યા હતા.\nBREAKING NEWS / ભુપેન્દ્ર સરકારનો મોટો નિર્ણય, 8 મહાનગરોમાં રાત્રિ કર્ફ્યૂના સમયગાળામાં વધારો કરાયો, જાણો શું છે ગૃહ વિભાગનું નવું જાહેરનામું…\nDecember 16, 2021 December 17, 2021 Sandip Patel\nસૌથી મોટા સમાચાર / રાત્રિ કર્ફ્યુ પર ભુપેન્દ્ર સરકારની મોટી જાહેરાત, જુઓ ઓમીક્રોન ના જોખમ વચ્ચે કયા કયા નિયંત્રણો લગાવ્યા\nDecember 11, 2021 December 14, 2021 vivek patel\nહિટ એન્ડ રન કેસ / પુરપાટ ઝડપે દોડતી કારે સ્ટિયરિંગ પરથી કાબુ ગુમાવતા ફુટપાથ પર સુતેલા4લોકોને કચડી નાખ્યા, જુઓ કાર ચલાવનાર ધોરણ 9નો વિદ્યાર્થી\nJanuary 31, 2022 February 1, 2022 Sandip Patel


રાજલ (લઘુકથા) ~ નયના – આપણું આંગણું\nલેખિકા ~ નયના\nખીમરવને એકલો આવેલો જોઈને ઘરના સભ્યો ચોંક્યા. તબડક તબડક દોડતી ઘોડી રાજલ ક્યાં? એકલો કેમ? ચાલીને કેમ? ગઢ ગામમાં ખીમરવ રહે, તેની માનીતી રાજલ સાથે. રાજલ અને ખીમરવની ભારે દોસ્તી, રાજલ વગર ખીમરવને ન ચાલે અને ખીમરવ વગર રાજલને, એક પળનુંય છેટુ ન પડે. ખીમરવની હિલચાલ પરથી જ રાજલને ખબર પડી જાય કે આને શું થયું હશે, આજે ભાઈને ગુસ્સો આવ્યો લાગે છે, આજે ખૂબ ખુશ દેખાય છે. ખીમરવના મૂડ પર રાજલનો મૂડ હોય. ખીમરવ ખુશ તો રાજલ ખુશ, ખીમરવ દુ:ખી તો રાજલ પણ દુ:ખી. તે ખીમરવને તડકા-છાયામાં, હરહંમેશ સાથ આપતી હતી.\nખીમરવે તેની બહેન રાંદલના વિવાહ જસા વેરે કર્યા. એક વરસ બહેનનો સંસાર સરસ ચાલ્યો પણ સમય જતાં, જસાએ છૂપી રાખેલી વાતની જાણ ખીમરવને થઈ કે જસાને તો દારૂની લત લાગી છે. બેનને રોજ માર મારે છે, ભૂંડા બોલે છે, રોજ કંકાસ થાય છે.\nખીમરવે બેનને થોડા દિવસ પિયર આવવા કહ્યું. પણ બેનનું મન ન્હોતું માનતું કારણ કે તેનો પતિ અહીં આવે અને ભવાડો કરશે તો માવતરને નીચું જોવું પડશે, દીકરીને કેવે ઠેકાણે પરણાવી? આથી તેને ખૂબ ખચકાટ થતો હતો. તો પણ થોડા દિવસ રહી.\nસાંજ પડેને તેને નિરાંત થતી કે હાશ, આજ જસો ન આવ્યો. રોજ સવારે તે પ્રાર્થના કરતી કે જસો અહીં ન આવે. આવી ઉપાધિથી રાંદલને ખાવું પણ નહોતું ભાવતું. રાંદલ રાજલને રોજ રજકો નિરવા જતી અને ત્યાં તેનું હૈયું ઠાલવતી. રાજલથી જાણે આ જોયું ન જતું, તેની આંખમાંથી પણ આંસુ ટપકી જતાં, રાજલને શું કરવું તે સમજાતુ નહોતું, મૂંગું પ્રાણી સમજાવે કેવી રીતે?\nરાંદલની વેદનાથી રાજલનું હૈયું ફાટફાટ થતું. તે રજકો પણ નહોતી ખાતી. ત્યારે રાંદલ આંસુ લૂછીને કહેતી, ‘લે બેન, ખાઈ લે. તું કેમ ઢીલી પડે છે. લે ખા બાપ ખા.’ રાજલ તેને ચાટતી, તેના ખભે માથું નાખી દેતી, જાણે કહેતી ન હોય કે, ‘મારી પાસે વાચા નથી તો શું થયું? મારી પાસે તારા માટે અનુકંપા ચોક્કસ છે. તને હું દુ:ખી નહીં થવા દઉં.’\nઆવી રીતે થોડા દિવસ વીત્યા. એક દિવસ રાંદલની બીક સાચી પડી. તેનો પતિ જસો વાડીએ આવ્યો. શાદૂળ ખેતરમાં કામ કરતો હતો, તો જસો ત્યાં ગયો અને શાદૂળ સાથે જીભાજોડી કરવા લાગ્યો. શાદૂળે થોડી વાર તો તેને કાબુમાં રાખ્યો પણ જસો તો હટોકટ્ટો હતો. જયારે શાદૂળ તો સાવ દુબળિયો હતો. શાદૂળને તો ઘરે આવા ખરાબ સમાચાર આપવા નહોતું જવું પણ પોતાનો જીવ બચાવવા માટે જવું પડ્યું.\nતેણે ઘરે આવીને ખીમરવને શોધ્યો, પણ ન દેખાયો તેથી રાંદલને કીધું કે વાડીએ બનેવી આવ્યા છે તેથી ખીમરવભાઈને મોકલજો. બેન બાવરી થઈને પૂછવા લાગી, ‘શા માટે આવ્યા છે? પીને તો નથી આવ્યાને?’ પ્રશ્નો પર પ્રશ્નો કરવા લાગી. બેનનાં પ્રશ્નોની ઝડીમાંથી માંડ છૂટીને ત્યાંથી ગયો. માલિકની વાડીએ જવાને બદલે તેના ભાઈબંધની વાડીએ જતો રહ્યો.\nરાંદલ રાજલને વળગી પડી, જાણે તેની મોટી બહેનને વળગી પડી, આંખોમાંથી શ્રાવણ ભાદરવો વરસી પડ્યો. રાજલ પણ જાણે નાની બેનની વેદના સમજતી હોય તેમ રાંદલને ચાટવા લાગી. નાનપણથી બન્નેનો ઉછેર સાથે જ થયો હતો તેમ જ એક જ આંગણામાં રમવાનું જમવાનું, જેમ બે બહેનોનો ઉછરે થાય તેમ જ. ખીમરવ ઘરે આવ્યો એટલે બેને બધી વાત કરી. રાજલ પણ જાણે નાની બેનના દુઃખનો ભાગ બનવું હોય તેમ ખીલેથી છૂટવા મથતી હતી ખીમરવે રાજલને શાંત પાડી, ‘રાજલ બાપ, શાંત થા માવડી.’\nખીમરવ વાડીએ જવા રાજલ પર સવાર થયો. રાજલ ઝડપથી વાડી ભણી દોડવા લાગી, જમીનને પગ અડ્યો ન અડ્યો, ત્યાં તો વાડી આવી ગઈ. જસો ખાટલા પર લાંબોલ્હ થઈને પડ્યો હતો. ખીમરવને જોતા જ ઊભો થયો જાણે ક્યારનું તેને ચેન નહોતું પડતું. તાણી તાણીથી હુંસાતુસી કરવા માંડ્યો. ખીમરવ શાંત રહ્યો. તેને તો મામલો શાંત પાડવો હતો, તેને શાંતિથી સમજાવવાનું ચાલુ કર્યું. ‘જો જસા દારૂની લત સારી નથી, તું એ છોડીને શાંતિથી રોટલો રળી ખા.’ પણ જસો તો કોઈના બાપનું માને તેવો નહોતો, હવે ખીમરવની ધીરજ ખૂટી. તેણે કહ્યું, ‘તો તું જ્યાં સુધી દારૂ પીશ ત્યાં સુધી હું મારી બેનને સાસરે નહીં મોકલું. જા તારાથી થાય તે કરી લે.’\nસાળા બનેવી વચ્ચે આવી રકઝક ચાલતી હતી ત્યાં જ જસાએ બંદૂક કાઢી અને ખીમરવ સામે તાકી, ખીમરવને થયું કે એમ કંઈ થોડી ગોળી મારશે? પણ બંદૂક બહાર નીકળી એ રાજલની નજર બહાર નહોતું. જસાએ તો ગોળી છોડી, ઈ જ વખતે રાજલ ઊંચી થઈ અને થોડી જ વારમાં નીચે પટકાઈ. જાણે આ જ ઘડીની રાહ જોતી હોય તેમ, ઉછળીને પોતાનું કાળજું વીંધાવા દીધું. તેના મુખ પર પરમ શાંતિ થઈ, જાણે તેણે તેના ભાઈબંધનું ઋણ ચૂકવ્યાની નિરાંત થઈ હોય. પણ ખીમરવ એ જીરવી ન શક્યો તેની રાજલ કાયમ માટે તેને છોડીને ચાલી ગઈ. એક પળનુંય છેટું ન પડવા દેતી રાજલ આજે ભવભવનું છેટું પાડીને ચાલી ગઈ હતી.\n(નોંધ- ચોબારી ગામના સુખરામભાઈ પાસેથી સાંભળેલ સત્ય ઘટનાને આધારે)\nPost Tags:\t#નયના\nપશુના કૃતજ્ઞભાવની વાર્તા\nખીમરવ અને તબડક તબડક દોડતી ઘોડી રાજલ ની સંવેદનશીલ વાર્તા


2019 general Election stretegy of BJP Nukkad Natak for 120 seats on which party never won | BJP ચૂંટણી રણનીતિ: જે LS સીટો પર પાર્ટી જીતી નથી, ત્યાં નુક્કડ નાટક\nHome »\tNational News »\tLatest News »\tNational »\t2019 general Election stretegy of BJP Nukkad Natak for 120 seats on which party never won\nBJP ચૂંટણી રણનીતિ: જે LS સીટો પર પાર્ટી જીતી નથી, ત્યાં નુક્કડ નાટક\nDivyabhaskar.com | Updated - May 01, 2018, 10:06 AM\nબીજેપીએ એ 120 સીટ્સ માટે નુક્કડ નાટકની તૈયારી કરી રહી છે જેના પર તે ક્યારેય જીત હાંસલ કરી શકી નથી\nકર્ણાટક ચૂંટણી પછી નવી રણનીતિ પર કામ શરૂ કરશે બીજેપી. (ફાઇલ)\nનવી દિલ્હી: બીજેપીએ એ 120 સીટ્સ માટે નુક્કડ નાટકની તૈયારી કરી રહી છે જેના પર તે ક્યારેય જીત હાંસલ કરી શકી નથી. આ સીટો પર નુક્કડ ટીમ ગલીઓમાં, ચાર રસ્તે, બજારોમાં અચાનક નાટકનું મંચન શરૂ કરશે, જેનું થીમ મોદી સરકારની ઉપલબ્ધિઓ હશે. લગભગ 5-7 મિનિટના નાટક પછી નજીક ઊભેલી એલઈડી સ્ક્રીનવાળી વાન પર એક ફિલ્મ શરૂ થશે, જેમાં લગભગ 10 મિનિટની ફિલ્મ દર્શાવવામાં આવશે. તેમાં મોદી સરકારની તમામ યોજનાઓને કેરેક્ટર્સના માધ્યમથી દર્શાવવામાં આવશે. તેમાં લાભાર્થીઓની યોજના સાકાર હોવાની વાત કહીને દર્શાવવામાં આવશે. કર્ણાટક ચૂંટણીમાં વ્યસ્ત પાર્ટી અધ્યક્ષ અમિત શાહે અત્યારે આ યોજનાને મંજૂરી નથી આપી, પરંતુ ચૂંટણી પછી આ રણનીતિ પર કામ શરૂ થઇ જશે.\n100-150 કરોડ રૂપિયાની છે યોજના\n- બીજેપીએ આગામી વર્ષે એપ્રિલ-મેમાં થનારી લોકસભા ચૂંટણીની જોરદાર તૈયારીઓ શરૂ કરી દીધી છે. ગયા વર્ષે 17 ઓગસ્ટના રોજ પાર્ટીના રાષ્ટ્રીય અધ્યક્ષ અમિત શાહે આ 120 સીટોને જીતવાની રણનીતિ હેઠળ પ્રભારીઓ તહેનાત કર્યા હતા. હવે આ સીટો પર વડાપ્રધાન નરેન્દ્ર મોદીની છાપ છોડવાની પહેલ કરવામાં આવી રહી છે.\n- પ્રભારીઓના રિપોર્ટ પછી આ સીટો પર બીજેપી હવે એવી રીતો અપનાવી રહી છે જેનાથી મોદી સરકારની પહેલને આ વિસ્તારોમાં પહોંચાડી શકાય. નુક્કડ નાટકની તૈયારી તેમાં સૌથી મહત્વની છે. આ માટે કેન્દ્રીય રેલ મંત્રી પિયુષ ગોયલે 100-150 કરોડ રૂપિયાની યોજના તૈયાર કરી છે, જેને અમિત શાહની મંજૂરી માટે મોકલી દેવામાં આવી છે.\n2019માં એન્ટિ ઇન્કમ્બન્સીથી બચવાની તૈયારી\nબીજેપીએ 2014ની સામાન્ય ચૂંટણીમાં 282 સીટો જીતી હતી. રાજસ્થાન, ગુજરાત જેવા રાજ્યોમાં તો તમામ સીટો પર જીત હાંસલ કરી હતી. એટલે પાર્ટીનું અનુમાન છે કે 2019ની ચૂંટણીમાં પાર્ટીને એન્ટિ ઇન્કમ્બન્સીનો સામનો કરવો પડી શકે છે અને તેને સીટોનું નુકસાન થશે. આ માટે બીજેપીએ તે 120 સીટો પર ફોકસ કર્યું છે જેના પર એકવાર પણ જીત નોંધાવી શકી નથી.\nનુક્કડ નાટક દ્વારા સરકારની ઉપલબ્ધિઓ ગણાવવામાં આવશે. (ફાઇલ)


પબ્લિક રિવ્યૂ: ‘બાગી-ર’ : ટાઈગરની ‘રેમ્બો’ સ્ટાઈલ એક્શન યંગસ્ટર્સને ગમી | public review baaghi2- Sambhaav News\nફિલ્મમાં ટાઈગર શ્રોફ અને દિશા પટણીની કેમિસ્ટ્રી ખરેખર ખૂબ જોરદાર છે અને ‘બાગી-ર’માં એક્શન સિક્વન્સ શાનદાર રીતે શૂટ કરવામાં અાવ્યાં છે. ફિલ્મમાં રોમાંચક દૃશ્ય દર્શવાયાં છે. હું આ ફિલ્મને ૩.પ સ્ટાર આપીશ.ઘૂલૂમ સત્યા, બોપલ\n‘બાગી-ર’ ફિલ્મના ડાયરેક્ટરે એક્શન સીનમાં ઘણી મહેનત કરી છે, તેમાં ભરપૂર એક્શન જોવા મળે છે તથા ફિલ્મની સિનેમેટોગ્રાફી જોવાલાયક છે. એક વાર ચોક્કસ જોવા જેેવી ફિલ્મ છે. હું આ ફિલ્મને ૩.પ સ્ટાર આપીશ. હિતેશ પઢા‌િરયા, વાસણા\nમજબૂત સ્ટોરી લાઈનને લ‌ીધે ખૂબ સારી ફિલ્મ છે તથા તેનાં એક્શન, ગ્રાફિક્સ-સિનેમેટોગ્રાફી, ટેક્નોલોજી પણ ખૂબ જ સરસ છે. તે શરૂઅાતથી અંત સુધી દર્શકોને જકડી રાખે છે. અા ફિલ્મને હું ૪ સ્ટાર અાપીશ.રાહુલ ચૌધરી, બોપલ\nડિરેક્ટર અહેમદ ખાનનું અદ્ભુત કામ છે તેમજ સાઉન્ડ ઈફેક્ટ પણ કાબિલે તારિફ છે અને એક્શન-વિઝ્યુઅલ્સ જોરદાર છે. એકશનના ચાહકોને ગમે તેવી આ ફિલ્મ છે. ફિલ્મમાં તમામની એક્ટિંગ સારી છે. હું આ ફિલ્મને ૩ સ્ટાર આપીશ.જય સંઘાણી, બોડકદેવ\nફિલ્મમાં સિનેમેટોગ્રાફીની સાથે-સાથે અલગ અલગ લોકેશન પણ શૂટ કરાયેલાં છે અને એક્શન સીન પણ ખૂબ સારી રીતે દર્શાવવામાં આવ્યા છે. ફિલ્મમાં ફાઈટ-એક્શન જોવાની મજા આવે છે. અા ફિલ્મને હું ૪.પ સ્ટાર આપીશ.ગોકુલ સાલ્વે, નવરંગપુરા\n‘બાગી-ર’ ફિલ્મમાં ટાઇગરની ડાયલૉગ ડિલિવરી જબરદસ્ત છે તેમજ ટાઇગર અને દિશા વચ્ચેની કે‌િમસ્ટ્રી પણ દમદાર છે. ફિલ્મમાં એસીપીના રોલમાં રણદીપ હુડ્ડા અને ડીઆઈજી તેમજ વિલનના રોલમાં મનોજ વાજપેયીએ શાનદાર એક્ટિંગ કરી છે. હું આ ફિલ્મને ૩.પ સ્ટાર આપીશ.અક્ષય તુમ્બડા, સોલા\nમુંબઇમાં 30 ફૂટ લાંબી વ્હેલ જૂહુ બીચ પર તણાઇ આવતા કુતુહલ


SSC GD Constable Recruitment 2021: આજે જાહેર થશે એસએસસી જીડી કોન્સેટબલ ભર્તી માટે નોટિફિકેશન, જાણો કઇ વેબસાઇટ પર ભરી શકાશે આવેદન SSCGD Constable Recruitment 2021 : SSG GD constable recruitment notification to be released on 25 march | TV9 Gujarati\nગુજરાતી સમાચાર » શિક્ષણ » SSC GD Constable Recruitment 2021: આજે જાહેર થશે એસએસસી જીડી કોન્સેટબલ ભર્તી માટે નોટિફિકેશન, જાણો કઇ વેબસાઇટ પર ભરી શકાશે આવેદન\nSSC GD Constable Recruitment 2021: આજે જાહેર થશે એસએસસી જીડી કોન્સેટબલ ભર્તી માટે નોટિફિકેશન, જાણો કઇ વેબસાઇટ પર ભરી શકાશે આવેદન\nSSC GD Constable Recruitment 2021 : સ્ટાફ સિલેક્શન કમીશન આજે એટલે કે 25 માર્ચે કોન્સ્ટેબલ ભર્તી જનરલ ડ્યૂટી માટે નોટિફિકેશન જાહેર કરશે.\nPublished On - 10:47 AM, 25 Mar 2021\nSSC GD Constable Recruitment 2021 : સ્ટાફ સિલેક્શન કમિશન આજે એટલે કે 25 માર્ચે કોન્સ્ટેબલ ભર્તી જનરલ ડ્યૂટી માટે નોટિફિકેશન જાહેર કરશે. આપને જણાવી દઇએ કે એસએસસી દર વર્ષે કોન્સ્ટેબલ આર્મ્ડ પોલીસ ફોર્સ, એનઆઈએ, એસએસએફ અને રાઇફલ મેન ઇન અસમ રાઇફલ્સમાં ભર્તી માટે પરીક્ષાનું આયોજન કરે છે. ssc.nic.in પર આવેદન ભરી શકાશે.\nકમ્પ્યુટર આધારીત પરીક્ષા2ઓગસ્ટ થી 25 ઓગસ્ટ વચ્ચે લેવામાં આવશે. આ ભર્તી માટે કમ્પ્યુટર આધારિત ટેસ્ટ ફિઝિકલ એફિસિઅંશી ટેસ્ટ ફિઝિકલ સ્ટાન્ડર્ડ ટેસ્ટ મેડિકલ ટેસ્ટ સામે છે. જે કોઇ ઉમેદવાર કમ્પ્યુટર આધારિત પરીક્ષામાં સફળ રહેશે તેેને આગળની પ્રક્રિયામાં સામેલ કરવામાં આવશે. આ ભર્તી પ્રક્રિયામાં પસંદગી પ્રક્રિયામાં સફળ થનારા ઉમેદવારોને અર્ધસૈનિક બળમાં કોન્સ્ટેબલના પદ પર નિયુક્ત કરવામાં આવશે. આ ભર્તી માટે દસ પાસ ઉમેદવાર આવેદન કરી શકશે. ઓનલાઇન આવેદનની છેલ્લી તારીખ 10 મે 2021 રહેશે.\n18-23 વર્ષ વચ્ચે હોવી જોઇએ.\nકેવો હશે સીબીટ ટેસ્ટ – સીબીટ પરીક્ષામાં વિધાર્થીઓને 10માં ધોરણ સુધીના વૈકલ્પિક પ્રશ્નો પૂછવામાં આવશે. પરીક્ષામાં ઇંગ્લિશ, મૈથમેટિક્સ, સામાન્ય જ્ઞાન અને તર્કશક્તિ પરીક્ષણના પ્રશ્ન હશે.\nસીબીટ પરીક્ષાને સફળતા પૂર્વક પાસ કરવાવાળા ઉમેદવારોને ફિઝિકલ પરીક્ષણ માટે બોલાવવામાં આવશે. બંને ચરણોના પ્રદર્શન અનુસાર ઉમેદવારોનું ફાઇનલ મેરિટ લિસ્ટ તૈયાર થશે.\nપરીક્ષા માટે સુરક્ષા બળોમાં થશે ભર્તી\nઆ ભર્તી પરીક્ષા થકી કેન્દ્રીય ઔધોગિક સુરક્ષા બળ (CISF) સીમા સુરક્ષા બળ (SSB) સેન્ટ્રલ રિઝર્વ પુલિસ ફોર્સ (CRPF) ઇન્ડિયન તિબ્બત સીમા પુલિસ , સશસ્ત્ર સીમા બળ (ITBP) સ્પેશલ સુરક્ષા બળ, નેશનલ ઇન્વેસ્ટીગેશન એજન્સી (NIA), અસમ રાઇફલ સહિત અન્ય ફોર્સમાં ભર્તી કરવામાં આવશે.\nપાછલી કોન્સ્ટેબલ ભર્તીમાં કુલ 54,593 પદ ભરવા માટેની જાહેરાત કરવામાં આવી હતી. આની પહેલા પરીક્ષા માટે કુલ 30 લાખ 44 હજાર ઉમેદવાર હાજર હતા. SSC GD 2018 ભર્તી માટે 8 ફેબ્રુઆરીએ ફાઇનલ રિઝલ્ટ જાહેર કરવામાં આવ્યું હતું. જો ઉમેદવાર મેડિકલ પરીક્ષાામાં પાસ થયા છે તો તેમને ડોક્યુમેન્ટેશન વેરિફિકેશન પ્રક્રિયા માટે હાજર રહેવું પડશે.\nPara millitary force